open-index/open-wikipedia-markdown huggingface dataset:
Triton (maan)

duimnael|links|’n Kunstenaarsvoorstelling van ’n uitsig oor die oppervlak van Triton met Neptunus (regs) en die Son (links bo) op die agtergrond.
**Triton** (Grieks: Τρίτων; ook **Neptunus I**) is die grootste maan van die planeet Neptunus en die eerste maan van dié planeet wat ontdek is. Dit is die sewende grootste maan in die Sonnestelsel.

William Lassell het die maan op 10 Oktober 1846 ontdek, 17 dae ná die ontdekking van dié planeet Neptunus deur Johann Gottfried Galle. Dit is die enigste groot maan in die Sonnestelsel met ’n retrograde wentelbaan (in die teenoorgestelde rigting as waarin sy planeet draai). Vanweë sy retrograde beweging en sy samestelling soortgelyk aan dié van Pluto, word geglo Triton is ’n dwergplaneet wat uit die Kuipergordel aangetrek is.

Hierdie hipotese word ondersteun deur verskeie bewyse, insluitende die feit dat dubbelstelsels algemeen onder groot KGV's voorkom.

## Fisieke eienskappe 
Triton is die sewende grootste maan en 16de grootste voorwerp in die Sonnestelsel. Dit is groter as die dwergplanete Pluto en Eris. Dit bevat meer as 99,5% van die massa van al Neptunus se ringe en 13 ander bekende mane. Dit het ook ’n groter massa as die gesamentlike massa van al die bekende mane in die Sonnestelsel wat kleiner as hy is. Met ’n deursnee van 5,5% dié van Neptunus, is dit die grootste maan van ’n gasplaneet in vergelyking met sy planeet wat deursnee betref, hoewel Titaan groter is met betrekking tot Saturnus wat massa betref. Sy radius, digtheid (2,061&nbsp;g/cm3), temperatuur en chemiese samestelling is soortgelyk aan Pluto s'n. Die swart materiaal wat uitgewerp word, bevat vermoedelik organiese verbindings Die oppervlak toon deposito's van toliene, organiese verbindings wat voorloperchemikalieë van lewe kan wees.

### Kriovulkanisme 
Triton is geologies aktief; sy oppervlak is jonk en het redelik min impakkraters. Hoewel sy kors uit verskeie yse bestaan, is sy suboppervlak se prosesse soortgelyk aan dié wat vulkane en skeurvalleie op Aarde laat ontstaan – maar met water en ammoniak in plaas van vloeibare rots.

## Verwysings 
## Eksterne skakels 
* Triton by Nasa se Solar System Exploration
* 
* Triton by *The Nine Planets*
* Triton (insluitende kaart) by *Views of the Solar System*
* Foto's van Triton van die NASA/JPL Photojournal

* 15px Hierdie artikel is vertaal uit die Engelse Wikipedia
Protem

**Protem** is 'n nedersetting wat lê in die hart van die Rûens, die koringproduserende streek in die Overberg, net oos van die R317-pad tussen Stormsvlei en Bredasdorp en op 263 m bo seevlak. Die nedersetting bestaan uit ‘n tiental huise, 'n skool, 'n winkel, 'n koöperasiewinkel en 'n aantal graansilo’s.

In 1915 is die spoorlyn vanaf Kaapstad na Caledon tot hier verleng. Per spoor is Protem 225&nbsp;km vanaf Kaapstad. Mettertyd sou die spoor na Swellendam verder gebou word, maar tydelik (in Latyn, *pro tempore*) sou Protem die terminus wees. In die middel van die 20ste eeu is selfs die verdere roete uitgemerk. Die tydelik het permanent geword en vandag is die stasie verlate. Geproduseerde graan word teenswoordig per vragmotor vervoer.

## Sien ook 
* Lys van dorpe in Suid-Afrika

## Verwysings
Electrocompaniet

**Electrocompaniet** is 'n Noorse vervaardiger van gesofistikeerde oudio-toerusting wat in die vroeë 1970's deur Per Arild Abrahamsen gestig is. Die onderneming het aanvanklik onder meer luidsprekers vervaardig, maar dit staan veral bekend vir sy sogenaamde Otala-versterker, die eerste industrieel vervaardigde effekversterker ter wêreld wat vry van kortstondige intermodulasie of klankverwringing was.

## Geskiedenis 
### Beginjare 
In 1970 het die Finse ingenieur Matti Otala, wat destyds aan die Universiteit van Uleåborg (Oulu) verbonde was, die resultate van sy baanbrekende navorsing oor versterker-tegnologie gepubliseer. Aanvanklik het sy werk min belangstelling by deskundiges gewek. Die prentjie het eers begin verander toe hy in 1973 'n voordrag oor kortstondige intermodulasie (Engels: *transient intermodulation, TIM*) by 'n byeenkoms van die Amerikaanse *Audio Engineering Society (AES)* gelewer het.

Een van die kongresgangers was die Noorse klanktegnikus Svein Erik Børja. Børja was soos baie ander musiekliefhebbers in dié tyd ontevrede met die klankgehalte van nuwe transistorversterkers wat dikwels as hard en metalliek beskou is. Ná die konferensie het hy Abrahamse in hierdie verband gekontakteer, en hulle het besluit om saam met Nils Jørgen Kjærnet, 'n medewerker van die Noorse onderneming *Nera*, 'n versterker volgens Otala se spesifikasies te ontwikkel.

### Vervaardiging 
Toe met die vervaardiging van die nuwe versterker begin is, is dit *The 2 Channel Audio Power Amplifier* genoem. Die produk het gunstige reaksie by deskundiges in Noorweë en in die buiteland uitgelok en 'n goeie reputasie aan *Electrocompaniet* besorg. Aangesien die tegnologie op Matti Otala se navorsing berus het, is na die versterker in die omgangstaal dikwels as "Otala-versterker" verwys. Die onderneming het sy produksieprogram vervolgens uitgebrei, waarby die meeste produkte uitgevoer is.

### Oorname deur WestControl 
Nadat dit sowat dertig jaar in die hoëtroubedryf besig was, het *Electrocompaniet* ekonomiese moeilikhede ondervind en uiteindelik in 2004 bankrot gespeel. Dit is deur *WestControl*, 'n onderneming uit Stavanger, oorgeneem wat nuwe kapitaal beskikbaar gestel en *Electrocompaniet* weer aan die gang gekry het.

## Verwysings 
## Eksterne skakels 
* *Die webtuiste van Electrocompaniet*
* http://www.mrvaudio.de/profiles/files/Electrocompaniet_AS_He_63.pdf
Umbriel (maan)

**Umbriel** (ook **Uranus II**) is die derde grootste maan van die planeet Uranus ná Titania en Oberon.

William Lassell het die maan op 24 Oktober 1851 ontdek, saam met Ariel. Die maan is vernoem na die kwaadwillige donker gees Umbriel uit Alexander Pope se epiese gedig *The Rape of the Lock*. Die meeste van Uranus se mane is vernoem na figure uit William Shakespeare se werke en slegs Ariel, Belinda en Umbriel is vernoem na figure uit Alexander Pope se werke.

## Verwysings
Hoërskool Schweizer-Reneke

**Hoërskool Schweizer-Reneke** is ’n skool in Schweizer-Reneke in Noordwes.  Die skool is in 1952 gestig nadat ds. Eybers, vader van die digteres Elisabeth Eybers ’n versoekskrif aan die Departement van Onderwys gerig het vir ’n hoërskool op die dorp.
Elizabeth van York

**Elizabeth van York** (11 Februarie 1466 - 11 Februarie 1503) was van 1486 tot 1503 die vrou van Hendrik VII van Engeland. Sy was ook die ma van Hendrik VIII.

Elizabeth was van 18 Januarie 1486 tot met haar dood die eerste koningingemaal van die Huis van Tudor. Sy het in 1486 met Hendrik VII getrou ná sy oorwinning in die Slag van Bosworth, wat ’n einde aan die Rose-oorlog gebring het. Elizabeth en Hendrik het sewe kinders gehad.

## Lewe
Ná die dood van haar pa, Eduard IV, het Elizabeth se broers, die "Prinse in die Tower", verdwyn en dit is onseker wat van hulle geword het. Hoewel haar ouers, Eduard IV en Elizabeth Woodville, se huwelik in 1484 deur die parlement ongeldig verklaar is met die wet genaamd Titulus Regius, is sy en haar susters daarna terugverwelkom aan die hof van Eduard se broer, koning Richard III. 

As ’n prinses van York kon nie finale oorwinning van die Huis van Lancaster in die Rose-oorlog op nog ’n ramp vir haar uitgeloop het, maar Hendrik Tudor het geweet hoe belangrik die steun van die Yorks vir sy oorname van die troon is en voordat hy in Engeland aangekom het, het hy belowe om met Elizabeth te trou. Dit kon daartoe bygedra het dat die Yorks se steun vir Richard afgeneem het.

Dit lyk nie of Elizabeth ’n groot rol in politiek gespeel het nie, maar haar huwelik was op die oog af gelukkig. Haar oudste seun, Arthur, Prins van Wallis, is in 1502 op 15-jarige ouderdom oorlede, en nog drie kinders het jonk gesterf. Haar tweede oudste en enigste oorlewende seun het Hendrik VIII van Engeland geword, terwyl haar dogters, Maria en Margaret, onderskeidelik die koningin van Frankryk en Skotland geword het. Baie hedendaagse koninklikes, soos Elizabeth II, stam van Margaret af.

Sy is die enigste koningin wat die dogter (van Eduard IV), suster (van Eduard V), niggie (van Richard III), vrou (van Hendrik VII), ma (van Hendrik VIII) en ouma (van Maria I, Elizabeth I en Eduard VI) van Engelse monarge was.

## Verwysings
## Skakels
Nude

**Nude** (ook **De Nude**) is ’n nedersetting in die munisipaliteit Wageningen in die provinsie Gelderland in Nederland.
Nunspeet

**Nunspeet** is ’n dorp en munisipaliteit in die provinsie Gelderland in Nederland.

## Eksterne skakels 
*  Amptelike webwerf
Noordink

**Noordink** is ’n nedersetting in die munisipaliteit Bronckhorst in die provinsie Gelderland in Nederland.
Noordijkerveld

**Noordijkerveld** is ’n nedersetting in die munisipaliteit Berkelland in die provinsie Gelderland in Nederland.
Audio Engineering Society

160px|class=skin-invert
**Audio Engineering Society**

----

**Hoofkwartier**

New York, New York

----

**Stigting**

1948

----

**Tipe**

Nie-regeringsorganisasie (NRO)Ingenieurs-vereniging

----

**Voorsitter**

Nadja Wallaszkovits

Agnieszka Roginska **(***President-Elect*)

----

**Ledetal**

14&nbsp;000+

----

**Webtuiste**
*www.aes.org*

Die **Audio Engineering Society (AES)** is 'n internasionale beroepsvereniging van lede uit die klankbedryf soos klankingenieurs, wetenskaplikes en ander professioneles wat by dié bedryf betrokke is of belang daarin stel. Die meeste lede is navorsings- en ontwikkelingsingenieurs uit die oudiobedryf of professioneles uit die musiekbedryf.
[duimnael|links|Die DTS-stalletjie tydens die 124ste AES-kongres wat in 2008 in [Amsterdam, Nederland gehou is]] 
Die AES, wat in 1948 gestig is en sy hoofkwartier in New York het, het verenigings in 41 lande en geografiese streke dwarsoor die wêreld. Dit is die enigste internasionale vereniging wat hom uitsluitlik op klanktegnologie toespits. Die AES ontwikkel, bespreek, beoordeel en publiseer tegniese standaarde vir die klank- en verwante bedrywe, soos die digitale koppelvlak AES3 (ook bekend as AES/EBU). 

Jaarliks word twee kongresse (*AES Conventions*) georganiseer wat om die beurt in gasheerstede in Europa (in die lente) en die Verenigde State (in die najaar) gehou word. Gasheerstede van die respektiewelik 148ste en 149ste kongres in 2020 sal Wene in Oostenryk (in Mei) en New York, NY (in Oktober) wees. Uitstallings maak deel uit van die kongresse. Konferensies oor spesifieke onderwerpe word onreëlmatig deur die AES of sy streeks- of nasionale verenigings gehou. Die AES publiseer daarnaas sedert 1953 'n wetenskaplike joernaal, die *Journal of the Audio Engineering Society (JAES)*, met aanvanklik vier en sedert 1971 tien uitgawes per jaar.

## Britse AES-vereniging 
Die grootste AES-vereniging buite die Verenigde State is die *Audio Engineering Society UK* in die Verenigde Koninkryk met sowat 900 lede. Die Britse vereniging gee 'n maandelikse nuusbrief uit en hou gereeld lesings (gewoonlik in Londen). Soms word besoeke gebring aan klankateljees en ander plekke en instellings van belang. Lesings word meestal opgeneem en beskikbaar gestel as MP3-lêers wat afgelaai mag word en soms van begeleidende skyfies in PDF-formaat voorsien.

## Verwysings 
## Eksterne skakels 
* *Amptelike webtuiste van die AES*
Nijkerk

**Nijkerk** is ’n stad en munisipaliteit in die provinsie Gelderland in Nederland.

## Woongebiede 
Achterhoek, Appel, De Veenhuis, Doornsteeg, Driedorp, Hoevelaken, Holk, Holkerveen, Kruishaar, Nekkeveld, Nijkerkerveen, Prinsenkamp, Slichtenhorst, 't Woud en Wullenhove.

## Openbare vervoer 
Spoorwegstasie: Nijkerk

## Politiek 
In 2000, het die ou munisipaliteite Nijkerk en Hoevelaken saamgesmelt, om die nuwe munisipaliteit Nijkerk te vorm. sedertdien het die stadsraad 25 setels.

## Beroemde mense van Nijkerk 
* Bernardus Johannes Alfrink (1900-1987), Kardinaal
* Arent Van Curler (1620-1667), stigter van Schenectady, New York
* Christiaan Eijkman (1858-1930), Nobelpryswenner
* James Kwast (1852-1927), pianis en onderwyser
* Henri Nouwen (1932-1996), priester en skrywer

## Tweelingstad 
*  Schenectady, New York

## Galery 

Lêer:Nijkerk GroteKerk-toren.jpg|Die Grote Kerk, met sy orrel wat in 1756 gebou is deur Matthijs van Deventer.
Lêer:Grutte Plein fan Nijkerk 4.JPG|Plein
Lêer:Partikulier grifformeard Boargerweeshûs Nijkerk4.JPG|Voormalige Gereformeerde Burgerweeshuis
Lêer:Aerial Nijkerk Overview 2.jpg|Nijkerk vanuit die lug gesien

## Eksterne skakels 
*  Amptelike webwerf
Neerijnen

**Neerijnen** is ’n dorp en voormalige munisipaliteit in die provinsie Gelderland in Nederland.

Op 1 Januarie 2019 is Neerijnen opgegaan in die nuwe munisipaliteit West Betuwe.
Golden Arrows

Die **Golden Arrows** is 'n sokkerspan in Durban wat in die Premiersokkerliga speel. Die *Arrows* se tuisveld is die Koning Zwelithini Stadion, wat 'n kapasiteit van 10&nbsp;000 toeskouers het. 

## Erelys 
* **Eerste Afdeling (1)**
: 1999/00

## Beroemde sokkerspelers 
 Katlego Mashego
Black Leopards

Die **Black Leopards** is 'n sokkerklub wat in die Nasionale Eerste Divisie speel. Hulle tuisveld is die Peter Mokaba Stadion in Polokwane, wat 'n kapasiteit van byna 42&nbsp;000 toeskouers het.

## Erelys 
* **Eerste Afdeling (1)**
: 2000/01
: (naaswenner (2): 1996/97, 2009/10)
* **Suid-Afrikaanse Beker**
: (naaswenner (1): 2011)

## Bekende sokkerspelers 
*  Robert Ng'ambi
WP Nel

**WP Nel** (gebore in Loeriesfontein, 30 April 1986) is ’n Suid-Afrikaansgebore Skotse rugbyspeler wat vir Edinburgh Rugby as stut speel in die RaboDirect Pro12. Hy het vroeër in sy loopbaan vir die Westelike Provinsie, Boland Kavaliers en Vrystaat Cheetahs gespeel.

Nel het hom in Julie 2012 in Edinburg gevestig. Hy het in Junie 2015 in aanmerking gekom om vir die Skotse nasionale rugbyspan gekies te word. Hy is ook ingesluit by Skotland se groep vir die rugbywêreldbekertoernooie in 2015, 2019 en 2023.

## Eksterne skakels 
*
Markus Aurelius

**Marcus Aurelius Antoninus** (26 April 121&nbsp;–&nbsp;17 Maart 180) was 'n Romeinse keiser vanaf 161 tot 180. Hy het saam met Lucius Verus as mede-keiser regeer vanaf 161 tot Verus se dood in 169 en saam met Commodus vanaf 177 tot en met sy dood in 180. 

In die 170s n.C. het die Romeinse keiser Marcus Aurelius twaalf 'boeke' van morele aforismes in Grieks neergepen. Hierdie sogenaamde *Meditasies* bied 'n uitdaging aan die vertaler weens die onewe aard van die materiaal - soms staccato, soms ietwat warrig; soms filosofies-teoreties, dan weer prakties.

Aurelius se *Meditasies* is direk uit die Grieks na Afrikaans vertaal deur *Francois Bredenkamp*, 'n klassikus verbonde aan die TUT, en in 2007 is die boek deur Protea Boekhuis uitgegee.

## Bibliografie 
*Swart, Marius  J.: Raar leiers. Stellenbosch: U.U.B., 1967.

## Sien ook 
* Lys van Romeinse keisers

## Verwysings
Belvis

Die **Belvis** (*Johnius fuscolineatus*) is 'n vis wat voorkom in die suid-westelike Indiese Oseaan, Madagaskar en aan die ooskus van Afrika vanaf Mosambiek tot by KwaZulu-Natal. In Engels staan die vis bekend as die *Bellfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Johnius-fuscolineatus.html

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Ariel (maan)

**Ariel** (ook **Uranus I**) is die vierde grootste maan van die planeet Uranus ná Umbriel.

William Lassell het die maan op 24 Oktober 1851 ontdek, saam met Umbriel. Die maan is vernoem ná die Sylphe Ariel uit Alexander Pope se epiese gedig *The Rape of the Lock*, nie van William Shakespeare se toneelstuk *Die Storm* nie. Die meeste van Uranus se mane is vernoem ná figure uit William Shakespeare se werke en slegs Ariel, Belinda en Umbriel is vernoem na figure uit Alexander Pope se werke.

## Verwysings
Nederhemert

**Nederhemert** is ’n dorp in die munisipaliteit Zaltbommel in die provinsie Gelderland in Nederland.

## Naburige stede en dorpe
Tewis de Bruyn

**Tewis de Bruyn** (gebore in Hoopstad, 5 Augustus 1982) is ’n rugbyspeler wat vir die Vrystaat Cheetahs as ’n skrumskakel en losskakel speel in die Curriebeker en vir die Cheetahs in die Superrugbyreeks.

Hy het in die verlede ook vir die Luiperds, Arende en Boland Kavaliers gespeel.

## Eksterne  skakels 
*
* De Bruyn se profiel op www.itsrugby.co.uk
Myddleton

**Myddleton** Glebe (die Myddleton-kerkgronde) lê 5km oos van Caledon aan weerskante van die N2 nasionale pad.

Op 20 Februarie 1850 skenk sir Harry Smith, die goewerneur van die Kaapkolonie, 350 morg grond aan die Anglikaanse kerk om vrygestelde slawe te huisves. Elke bewoner het 'n erf gekry  wat gewissel het tussen die 1&nbsp;000 en 2&nbsp;000 vierkante meter, maar dit sou die eiendom van die kerk bly. Bewoners kon huise bou, vee aanhou en graan en groente verbou. Slegs nasate van die oorspronklike erfhouers kon om verdere grond aansoek doen. Tot 1965 moes die bewoners 25c huur per maand aan die kerk betaal. Die kerk het streng reëls neergelê wat die lewe op die dorpie bepaal het. 

Die bou van die N2 nasionale pad het die dorpie in twee verdeel. Voorheen het die hoofpad teen die spoorlyn verby geloop. In 1980 is die dorpie tot gekleurde woongebied verklaar en onder die afdelingsraad van Caledon geplaas. Sedert 1995 is dit 'n woonbuurt van Caledon en huisves dit ongeveer 140 gesinne.

Oor die oorsprong van die naam Myddleton bestaan meningsverskil. Eerw. Myddleton Wilshere het die dorpie aanvanklik uitgelê. Die nooiensvan van die bekende argitek Sophy Gray, vrou van biskop Robert Gray van Kaapstad, was ook Myddleton.
Noordwes-stadion

Die **Noordwes-stadion** is 'n sportstadion in Welkom, Suid-Afrika.  Dit is die tuisveld van die Down Touch Griffons in die Curriebeker-reeks. Die stadion het sitplek vir 17&nbsp;000 mense.

## Sien ook 
* Lys van stadions in Suid-Afrika

## Verwysings
Beker van België

Die **Beker van België** is die nasionale beker-toernooi vir sokker in België. Daar word sedert 1908 om die *Beker van België* meegeding.

duimnael|links|Die trofee waarom meegeding word
Die *Beker van België* is 'n uitkloptoernooi, waarby die spanne net een keer teen mekaar speel (loting bepaal wie tuis speel). Die kampioen plaas homself vir die Europa League en die Belgiese Supercup.

Die huidige kampioen is Antwerp FC (2023).

## Eksterne skakels 
*  Beker van België
SV Zulte Waregem

**SV Zulte Waregem** is 'n Belgiese sokkerspan in Waregem wat sedert 2005 in die Eerste Klasse speel. Die klub is 'n saamsmelting van Zultse VV uit die naburige dorp Zulte en KSV Waregem. Die *Boeren* (hulle bynaam) speel in die Regenboogstadion (kapasiteit: 10&nbsp;200 toeskouers). In 2006 het die span die Beker van België gewen.

## Erelys 
* **Kampioen Tweede Klasse (3)**
: 1965/66, 1994/95, 2004/05
: (naaswenner (2): 1972/73, 1998/99)
* **Beker van België (2)**
: 1974, 2006
: (naaswenner (1): 1982)
* **Belgiese Supercup (1)**
: 1982
: (naaswenner (1): 2006)
Suid-Afrikaanse Beker

Die **Suid-Afrikaanse Beker** (wat ook die *Nedbankbeker* genoem word, na die hoofborg Nedbank), is 'n sokkeruitkloptoernooi. Die toernooi word sedert 1971 deur die Suid-Afrikaanse Sokkervereniging georganiseer en staan internasionaal bekend as die belangrikste bekertoernooi in Suid-Afrika.

Vir die toernooi kwalifiseer 32 klubs; 16 uit die Premiersokkerliga (alle spanne kwalifiseer outomaties), agt uit die Nasionale Eerste Liga (al die spanne speel een eerste rondte teen mekaar) en agt uit die amateursokker (aparte kwalifiseringstoernooi). In die hooftoernooi speel die spanne net een keer teen mekaar. Die kampioen kwalifiseer vir die CAF Konfederasiebeker.

## Wenners 
## Verwysings 
## Eksterne skakels 
*  Amptelike webwerf
Tropiese pomfret

Die **Tropiese pomfret** (*Brama orcini*) is 'n vis wat voorkom in die Indiese-Pasifiese area en aan die ooskus van Afrika tot by KwaZulu-Natal. In Engels staan die vis bekend as die *Tropical pomfret*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Brama-orcini.html
Andries Strauss

**Andries Strauss** (gebore in Pretoria, 5 Maart 1984) is ’n rugbyspeler wat vir die Southern Kings as ’n senter speel in die Superrugbyreeks.  Hy het in 2010 saam met die Springbokke na Europa getoer en het een wedstryd vir sy land gespeel teen die Barbarians.

## Eksterne  skakels 
*
Afrikaanse sperwer

Die **Afrikaanse sperwer** (*Accipiter tachiro*) is 'n roofvoël. Dié roofvoël word dikwels misgekyk aangesien hulle in digte plantegroei jag. Hulle is meer opsigtelik wanneer hulle soggens vroeg oor die boomtoppe vlieg en herhalend roep.

## Beskrywing 
Hierdie spesie se hele borskant is dwarsgestreep, dit het nie wit aan die kruis nie en die geel oog en grys washuid onderskei volwassenes van ander valke wat amper so lyk. Die Kleinsperwer is 'n soortgelyke spesie.

Die geslagte is hoogs dimorfies; mannetjies is kleiner, het 'n blouerige grys rugkant en rooibruin dwarsstrepe oor die borskant, en twee wit kolle op die stert (soos die Kleinsperwer); wyfies is groter, bruin aan die rugkant, het bruin dwarsstrepe oor die borskant en kolle is afwesig op die stert. Jong voëls het duidelike vlekke aan die borskant en word van jong Kleinsperwers onderskei aan die grys washuid, en van jong Koekoekvalke aan die kleiner vorm, langer bene en afwesigheid van 'n kuif. Die voël is 36 tot 46&nbsp;cm lank.

## Gedrag en habitat 
Hul roep is 'n lawaaierige, kort 'whiet'- of 'tjip'-geluid in vlug of vanuit 'n uitkykpos. Wyfies het 'n miaauende 'kieeoee'- roep. Duiwe en Tiptolle vorm hulle vernaamste prooi en word met 'n duikslag uit versteekte uitkykplekke gevang.

Dit is 'n algemene standvoël van immergroen- en rivierwoude, boswêreld met groot bome en boomryke voorstede. Dié roofvoël sal tuine besoek met groot lowerryke bome en digte plantegroei. Weens hul kosvereistes sal 'n goeie bevolking kleiner voëls en reptiele daartoe lei dat die Afrikaanse sperwer gereeld kom besoek aflê in die tuin en soms ook 'n broeibewoner word.

## Broeigewoontes 
Afrikaanse sperwers bou hul neste bo in hoë bome. Hoewel neste soms slegs vier meter bo die grond gebou word, is die gemiddelde hoogte van die Afrikaanse sperwer se nes nader aan agt meter. Hulle het 'n voorkeur vir die inheemse flora soos *Ficus*, *Breonadia* en *Syzygium* maar hou ook van uitheemse bome soos bloekoms (*Eucalyptus*). Die nes is 'n platform van stokkies wat uitgevoer word met groen blare, soortgelyk aan dié van 'n Kleinsperwer. Die broeiseisoen strek van September tot November, maar is oorwegend in Oktober. Die getal eiers is 2 tot 3, en die broeitydperk is sowat 35 dae. Die kuikenstaduim is ongeveer 35 dae.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Bomapas

Die **Bomapas** is 'n bergpas in die Oos-Kaap wat op 'n grondpad in die Amatolaberge wes van Keiskammahoek lê. Dit is in 1850 gebou, bereik 'n hoogte van 673 m bo seevlak en die grootste helling is 1:10.

## Sien ook 
* Lys van bergpasse in Suid-Afrika
Bongolonek

**Bongolonek** (ook *Bonkolonek*) is 'n bergpas in die Oos-Kaap op die R392-provinsiale pad pad tussen Dordrecht en Queenstown. Die pas bereik sy hoogste punt bo seevlak op 1384m en dit het 'n maksimum steilte van 1:11.

## Sien ook 
* Lys van bergpasse in Suid-Afrika
Bottelnekpas

**Bottelnekpas** (ook *Battlenekpas* genoem) is 'n bergpas in die Oos-Kaap op 'n grondpad in die suidelike Drakensberge tussen die R58 en R393 paaie, noord van Elliot en suidoos van Barkly-Oos.

## Sien ook 
* Lys van bergpasse in Suid-Afrika
Braambospas

Die **Braambospas** is 'n bergpas in die Oos-Kaap wat op die R344 tussen Tarkastad en Adelaide en noord van die Bosnekpas lê. Die pas bereik 'n hoogte van 1180 m bo seespieël en 'n maksimum steilte van 1:12.

## Sien ook 
* Lys van bergpasse in Suid-Afrika
Boesmanshoekpas

Die **Boesmanshoekpas** is 'n bergpas op die ondergeskikte geteerde R397-pad tussen Molteno en Sterkstroom. Die pas is 10&nbsp;km noordwes van Sterkstroom en gaan tussen die Bamboesberg en Stormberg deur. Hierdie roete word ook deur die spoorlyn gevolg. Die pas bereik sy hoogste punt op 1707&nbsp;m bo seespieël en dit het 'n maksimumhelling van 1:10.

## Sien ook 
* Lys van bergpasse in Suid-Afrika
Buffelshoeknek

**Buffelshoeknek** in die Groot-Bruintjieshoogte is 'n bergpas wat op die R337-grondpad noordoos van Pearston op die pad na Cradock lê. Dit staan ook bekend as **Buffelshoekpas** en Buffelshoekkloof. Op 1 310&nbsp;m bereik die pas sy hoogste punt. Die maksimum helling van die pas is 1:8. Dit is in 1824 gebou. 

Let op dat daar in die Sederberge op die R303 ook 'n Buffelshoekpas lê.
Bosnekpas

**Bosnekpas** (of *Bushnekpas*) is 'n bergpas in die Oos-Kaap wat noord van Adelaide op pad R344-grondpad na Tarkastad lê. Die pas bereik sy hoogste punt op  1 022m bo seevlak en het 'n maksimum helling van 1:10.

## Sien ook 
* Lys van bergpasse in Suid-Afrika
Sander Boschker

**Sander Bernard Jozef Boschker** (gebore op 20 Oktober 1970 in Lichtenvoorde) Nederlandse voormalige professionele sokkerspeler wat as doelwagter gespeel het. Hy is tans die doelwagterafrigter by Twente. Hy het in seisoen 2003/04 vir AFC Ajax gespeel en het een keer vir die Nederlandse nasionale sokkerspan uitgedraf. Tydens die FIFA Sokker-Wêreldbekertoernooi in 2010 in Suid-Afrika het hy deel van die Nederlandse span uitgemaak, maar het egter nie gespeel nie.

Daar is nie 'n speler wat meer wedstryde vir *FC Twente* gespeel het as *Boschker* nie. Slage vier spelers (almal doelwagters) het al meer wedstryde as hy in die Eredivisie gespeel.

## Klubs 
Hy het 1 keer vir die nasionale sokkerspan uitgedraf (teen Ghana), waartydens hy geen doelpunte aangeteken het nie.

## Erelys 
* **FC Twente**
: 1x *Kampioen van Nederland* (2009/10)
: 2x *KNVB-Beker* (2001,2011)
: 2x *Johan Cruijff Schaal* (2010, 2011)
: 1x *UEFA Intertoto-beker* (2006)
* **Ajax**
: 1x *Kampioen van Nederland* (2003/04)

## Verwysings
Ruud Gullit

**Rudi Dil** (gebore op 1 September 1962 in Amsterdam), beter bekend as **Ruud Gullit**, is 'n voormalige Nederlandse sokkerspeler, wat as aanvaller vir die Nederlandse nasionale sokkerspan, HFC Haarlem, Feyenoord, PSV Eindhoven, AC Milan, Sampdoria en Chelsea FC gespeel het.

Hy word algemeen gesien as een van die beste sokkerspelers van alle tye. Hy het onder ander die Europees Kampioenskap (met *Nederland*) en twee keer die Champions League (met *AC Milan*) gewen. Hy is ook deur FIFA as die beste sokkerspeler ter wêreld aangewys in 1988 en 1989.

*Ruud Gullit* was ook 'n afrigter by *Chelsea*, Newcastle United, *Feyenoord*, LA Galaxy en Terek Grozny gewees. Slegs by *Chelsea* kon hy as afrigter tydens FA Cup in 1997 'n prys wen.

## Klubs 
*Ruud Gullit* het 66 keer vir *Nederland* uitgedraf, waarby hy 17 doelpunte het aangeteken.

## Erelys 
* **HFC Haarlem**
: 1x *Kampioen Eerste Divisie* (1980/81)
* **Feyenoord**
: 1x *Kampioen Nederland* (1983/84)
: 1x *KNVB-beker* (1984)
* **PSV**
: 2x *Kampioen Nederland* (1985/86, 1986/87)
* **AC Milan**
: 3x *Kampioen Italië* (1987/88, 1991/92, 1992/93)
: 3x *Italiaanse Supercup* (1988, 1992, 1994)
: 2x *Champions League* (1989, 1990)
: 2x *Europese Supercup* (1989, 1990)
: 2x *Wêreldbeker vir Klubs* (1989, 1990)
* **Sampdoria**
: 1x *Copa Italia* (1994)
* **Chelsea**
: 1x *FA Cup* (1997)
* **Nederland**
: 1x *Europees Kampioenskap* (1988)

## Verwysings
Daggaboersnek

**Daggaboersnek** is 'n bergpas by Daggaboerhoek op die N10 nasionale pad in die Oos-Kaap en is 30km noord van Kookhuis (Cookhouse) in die rigting van Cradock. Die pas dateer uit 1850.

## Sien ook 
* Lys van bergpasse in Suid-Afrika
Chelsea FC

duimnael|regs|250px|Chelsea FC, 1929.

**Chelsea** is 'n Engelse sokkerspan in Londen, wat in die Premier League speel. Chelsea se tradisionele uitrusting bestaan ​​uit 'n blou trui en kortbroek, wat die klub die bynaam *The Blues* verdien. Hulle tuiswedstryde in Stamford Bridge, wat 'n kapasiteit van byna 42&nbsp;000 sitplekke het. Sedert die Russiese eienaar Roman Abramowitsj die klub oorgeneem het, het *Chelsea* baie pryse gewen, soos die Premier League van Engeland drie keer. 

Ná Rusland se aanval op die Oekraïne in 2022 is Abramowitsj deur die Britse regering gedwing om die klub te verkoop, en ambisies het sedertdien verlaag. In Julie 2025 het Chelsea egter onverwags daarin geslaag om die eerste uitgebreide FIFA-Klubwêreldbeker te wen, en die nuutontwerpte trofee is saam met die Amerikaanse president Donald Trump omhoog gehou.

## Erelys 
* **Kampioen van Engeland (4)**
: 1954/55, 2004/05, 2005/06, 2009/10
: (naaswenner (4): 2003/04, 2006/07, 2007/08, 2010/11)
* **FA Cup (6)**
: 1970, 1997, 2000, 2007, 2009, 2010
: (naaswenner (4): 1915, 1967, 1994, 2002)
* **League Cup (4)**
: 1965, 1998, 2005, 2007
: (naaswenner (2): 1972, 2008)
* **Charity Shield (4)**
: 1955, 2000, 2005, 2009
: (naaswenner (4): 1970, 1997, 2006, 2007)
* **Champions League (2)**
: 2012, 2021
: (naaswenner (1): 2008)
* **Conference League (1)**
: 2025
* **Europese Bekerwenner-beker (2)**
: 1971, 1998
* **Europese Supercup (1)**
: 1998
***Klubwêreldbeker**
: 2025

## Bekende sokkerspelers en afrigters 
### Spelers 
*  Nicolas Anelka
*  Michael Ballack
*  Hernán Crespo
*  Didier Drogba
*  Ruud Gullit
*  Frank Lampard
*  Adrian Mutu
*  Emmanuel Petit
*  Arjen Robben
*  John Terry
*  Fernando Torres
*  George Weah

### Afrigters 
*  Carlo Ancelotti
*  Guus Hiddink
*  José Mourinho

## Verwysings
Devil's Bellows Nek

'''Devil's Bellows Nek''' is 'n bergpas in die Oos-Kaap op die R351-grondpad noord van Balfour in die rigting van Whittlesea. Die pas bereik 'n hoogte van 1 900m bo seespieël en 'n maksimum steilte van 1:8. Die omgewing het besondere natuurskoon.

## Sien ook 
* Lys van bergpasse in Suid-Afrika
De Waalskloof

**De Waalskloof** is 'n bergpas wat op 'n grondpad wat wes uit die R351 wegdraai en noord van Balfour lê. Die pas bereik 'n hoogte van 1456m bo seevlak en 'n maksimum helling van 1:10.

## Sien ook 
* Lys van bergpasse in Suid-Afrika
Blespas

Die **Blespas** is 'n bergpas in die Oos-Kaap van Suid-Afrika wat op 'n grondpad wat by Katberg en Balfour wes uit die R67 provinsiale pad wegdraai lê. Dit is noord van Fort Beaufort en by die Mpofu-natuurreservaat. Die pas bereik 'n hoogte van 1 180 m bo seevlak en is met 'n helling van 1:6 besonder steil.

## Sien ook 
* Lys van bergpasse in Suid-Afrika
FC Basel

**FC Basel** is 'n Switserse sokkerspan in Basel wat in die Super League speel. Die span se tuisveld is die St. Jacob-Park, wat 'n kapasiteit van 37&nbsp;500 sitplekke het. Nasionaal is *FCB* baie suksesvol, met 20 nasionale kampioenskappe en 11 Switserse Bekers. Internasionaal het die span nog nie 'n kompetisie gewen nie. In 2001 het hulle die eindstryd van die Intertoto-beker verloor teen Aston Villa en in 2012 het hulle die kwarteindronde in die Champions League teen FC Bayern München verloor.

## Erelys 
* **Kampioen van Switserland (21)**
: 1952/53, 1966/67, 1968/69, 1969/70, 1971/72, 1972/73, 1976/77, 1979/80, 2001/02, 2003/04, 2004/05, 2007/08, 2009/10, 2010/11, 2011/12, 2012/13, 2013/14, 2014/15, 2015/16, 2016/17, 2024/25
* **Switserse Beker (10)**
: 1933, 1947, 1963, 1967, 1975, 2002, 2003, 2007, 2008, 2010
: (naaswenner (6): 1942, 1944, 1970, 1972, 1973, 1982)
* **Intertoto-beker**
: (naaswenner (1): 2001)

## Bekende sokkerspelers 
*  Massimo Ceccaroni
*  Alexander Frei
*  Ottmar Hitzfeld
*  George Koumantarakis
*  Hakan Yakin
*  Marco Streller
Willie le Roux

**Willie le Roux** (gebore in Stellenbosch, 18 Augustus 1989) is ’n Springbokrugbyspeler. Hy het aanvanklik vir die  op vleuel of heelagter in die Superrugbyreeks en vir die Vrystaat Cheetahs in die Curriebekerreeks gespeel. Na hy ses jaar lank vir twee professionele spanne in Japan gespeel het, speel hy mees onlangs vir die Bulle in die Verenigde Rugbykampioenskap. Hy was ook deel van Suid-Afrika se span tydens die rugbywêreldbekertoernooie in 2015, 2019 en 2023.

## Springbokloopbaan 
Hy verteenwoordig sy land die eerste keer op heelagter op 8 Junie 2013 gedurende die mini-reeks van toetse in Suid-Afrika teen Italië, Skotland en Samoa. Hy speel puik in al drie toetse vir die volle 80 minute op die veld. Op 22 Junie 2013 het hy 'n groot aandeel in die reekssege vir die Springbokke (teen Samoa op Loftus Versfeld in Pretoria), waartydens hy 'n paar drieë help skep het nadat hy as heelagter by die agterlynbeweging aangesluit het.

## Statistiek 
### Toetse 
 S = Wedstryde gespeel, W = Wedstryde gewen, G = Wedstryde gelykop, V = Wedstryde verloor, Drie = Drieë gedruk, Punte = Punte aangeteken

### Internasionale Drieë 
## Verwysings 
## Eksterne skakels 
* Willie le Roux se profiel by SA Rugby
* 
* Willie le Roux op itsrugby.co.uk
Diepkloofpas

**Diepkloofpas** is 'n bergpas wat op 'n grondpad net oos van Burgersdorp op pad na die J.L. de Bruyn-dam en Die Berg-natuurreservaat lê. Die pas bereik 'n hoogte van 1&nbsp;828 m bo seespieël en 'n maksimum helling van 1:8.

## Sien ook 
* Lys van bergpasse in Suid-Afrika
Dontsapas

**Dontsapas** is 'n bergpas wat in die Amatholeberge op die R352-grondpad suidwes van Stutterheim op die pad na Keiskammahoek lê. Die pas is in die middel van die 19de eeu gebou, bereik 'n helling van 1:12 en het sy hoogste punt op 1 088 m bo seevlak.

## Sien ook 
* Lys van bergpasse in Suid-Afrika
Sète

**Sète** (Oksitaans *Sèta* ) is 'n stad in die suide van Frankryk geleë in die département Hérault en die gewes (fr. *région*) Languedoc-Roussillon.

Die inwoners van die stad staan as les Sétois bekend.
Spits slymvis

Die **Spits slymvis** (*Leiognathus elongatus*) is 'n vis wat voorkom in die Indiese-Pasifiese area en aan die ooskus van Afrika suidwaarts tot by Maputo. In Engels staan die vis bekend as die *Elongate ponyfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Equulites-elongatus.html
Okinawa-eilande

duimnael|links|Kaart van die Ryukyu-eilande met Okinawa
duimnael|links|Kaart van die Okinawa Prefektuur

**Okinawa** (Japannees: 沖縄本島 *Okinawajima*, "Okinawa-hoofeiland") is 'n eiland in die Stille Oseaan en behoort aan Japan. Dit vorm deel van die Ryukyu-eilande. Gedurende die Tweede Wêreldoorlog het die Slag van Okinawa hier plaasgevind.
Eccapas

Die **Eccapas** is 'n bergpas wat noordoos van Grahamstad op die R67-provinsiale pad na Fort Beaufort in die Oos-Kaap lê. 

Andrew Geddes Bain was tussen 1837 en 1845 by die bou betrokke. 'n Gedenkteken ter ere van Bain is op 7 September 1964 op die kruin van die pas onthul. Ecca is blykbaar die Khoi-naam vir 'n riviertjie wat daar vloei, wat *souterig* of *brak* beteken. Op hul beurt is die bekende Ecca-lae in die geologie in 1858 na die pas vernoem. 

Die Eccapas bereik 'n hoogte van 470&nbsp;m bo seevlak en 'n maksimum helling van 1:13.

Bain het met spanne Khoikhoi die hele pad tusssen Grahamstad en Fort Beaufort gebou. Die pad staan bekend as '''Queens's Road'''. Dit gaan by Fort Brown (Oos-Kaap) oor die Visrivier.

## Sien ook 
* Lys van bergpasse in Suid-Afrika
Elandsbergpas

Die **Elandsbergpas** is 'n bergpas in die Oos-Kaap wat net suid van Aliwal-Noord op die N6-nasionale pad na Jamestown lê. Die pas dateer uit 1957, bereik 'n hoogte van 1 500m bo seevlak en het 'n maksimum steilte van 1:18.

## Sien ook 
* Lys van bergpasse in Suid-Afrika
Greylingspas

Die **Greylingspas** is 'n bergpas wat in die suidelike Drakensberge suidwes van Barkly-Oos lê, op die R396-grondpad na Rossouw en Indwe. Die pas bereik 'n hoogte van 1 800 m bo seespieël en 'n steilte van 1:8.

## Sien ook 
* Lys van bergpasse in Suid-Afrika
Helspoort

**Helspoort** is 'n bergpas wat noordwes van Grahamstad op die R350 na Bedford lê. Die poort se hoogste punt is 488m bo seevlak en dit het 'n maksimum helling van 1:14.

## Sien ook 
* Lys van bergpasse in Suid-Afrika
Hogsbackpas

**Hogsbackpas** is 'n bergpas by die vakansiedorp Hogsback in die Amatolaberge op die R345 pad tussen Alice en Cathcart. Dit is in 1932 gebou. Die pas bereik 'n hoogte van 706&nbsp;m bo seevlak. Met sy helling van 1:5 is die pas besonder steil, maar die grootste gedeelte is geteer. Slegs die laaste ongeveer 2&nbsp;km is goeie grondpad, opsetlik so gelaat om die dorpie se landelike atmosfeer te behou.

## Sien ook 
* Lys van bergpasse in Suid-Afrika
Janspoorthoogte

**Janspoorthoogte** is 'n bergpas wat noordwes van Burgersdorp op die R58 na Venterstad lê. Die pas bereik 'n hoogte van 1&nbsp;456&nbsp;m bo seespieël en 'n maksimum helling van 1:16.

## Sien ook 
* Lys van bergpasse in Suid-Afrika
Kapokkraalhoogte

**Kapokkraalhoogte** is 'n bergpas in die Oos-Kaap wat op 'n grondpad suidoos van Burgersdorp en wes van Jamestown lê. Die pas bereik 'n hoogte van 1824 m en 'n maksimum steilte van 1:12.

## Sien ook 
* Lys van bergpasse in Suid-Afrika
Kei Cuttings

Die **Kei Cuttings** is 'n bergpas op die N2-nasionale pad tussen Butterworth en Komga. Dit is in 1955 gebou en staan ook bekend as die **Groot-Keirivierpas**.

## Sien ook 
* Lys van bergpasse in Suid-Afrika
Joubertspas

**Joubertspas** is 'n bergpas wat oos van Lady Grey lê op 'n grondpad wat oos wegdraai uit die R58 provinsiale pad in die Witteberge by . Die pas is amptelik op 17 Desember 1914 geopen. Dit begin onder op 2&nbsp;236&nbsp;m en bereik sy hoogste punt op 2&nbsp;349&nbsp;m bo seevlak met 'n besonderse maksimum helling van 1:6.

Hierdie bergpas is in Suid-Afrika en moet nie met Joubertpas in Namibië verwar word nie.

## Klimaat 
Die klimaat op die pas is *montaine* (bergagtig) en die lug is "dunner" as in die valleie. Die gemiddelde temperatuur was 14 °C. Die warmste maand is Januarie, op 20 °C, en die koudste Junie, teen 6 °C. Gemiddelde reënval is 914 millimeter per jaar. Die natste maand is Desember, op 156 millimeter reën, en die droogste Augustus, op 18 mm.

## Sien ook 
* Lys van bergpasse in Suid-Afrika

## Verwysings
Killianspas

**Killianspas** is 'n bergpas wat noordoos van Dordrecht en op die R396-grondpad tussen Barkly-Oos en Indwe in die Drakensberge lê. Die pas bereik 'n hoogte van 1 700 m bo seevlak en 'n maksimumhelling van 1:8.

Hierdie pas is in die Oos-Kaap en moet nie met die gelyknamige Killianspas in die Wes-Kaap verwar word nie.

## Sien ook 
* Lys van bergpasse in Suid-Afrika
Bronsvetsak

Die **Bronsvetsak** (*Kyphosus vaigiensis*) is 'n vis wat in die Indiese-Pasifiese area en aan die ooskus van Afrika suidwaarts tot by Algoabaai voorkom. In Engels staan die vis bekend as die *Brassy chub*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.us/summary/Kyphosus-vaigiensis.html
Knapdaarhoogte

**Knapdaarhoogte** is 'n bergpas in die Oos-Kaap wat op die R391, 'n grondpad, oos van Venterstad en noordwes van Burgersdorp lê. Die pad bereik 'n hoogte van 1 829m bo seevlak en die maksimum helling is 1:18.

## Sien ook 
* Lys van bergpasse in Suid-Afrika
Kwaggasnek

**Kwaggasnek** is 'n bergpas op 'n grondpad na die suidooste van Lesotho oor die Drakensberge. Die pad draai noord vanuit die R56 pad by Matatiele na die grenspos, Qachasnek. Die pad bereik 'n hoogte van 1&nbsp;980&nbsp;m bo seespieël.

## Sien ook 
* Lys van bergpasse in Suid-Afrika
Ligue 1

Die **Ligue 1** (Frans: [liɡ œ̃]; letterlik: "Liga 1") is die hoogste sokkerafdeling in Frankryk. Die kompetisie bestaan uit 18 klubs, waar elke span twee keer in 'n seisoen teen elke ander span speel ('n weg- en 'n tuiswedstryd). Die kampioen kwalifiseer vir die Trophée des Champions ("Kampioenetrofee", die Franse Superbeker) en vir die UEFA Champions League. Die derde plek kwalifiseer ook vir die *Champions League* en die vierde plek sal in die UEFA Europa League speel. Ná die seisoen relegeer die laaste drie spanne na die Ligue 2. Al die 18 spanne uit beide Ligue 1 en Ligue 2 kwalifiseer vir die Coupe de France (Frans vir: "Beker van Frankryk"). Die Ligue 1-wenner en die Coupe de France-wenner sal dan om die Trophée des Champions meeding.

## Klubs in 2022/23 
duimnael|links|Die trofee waarom meegeding word
* Ajaccio
* Angers
* Auxerre
* Brest
* Clermont
* Lens
* Lille
* Lorient
* Lyon
* Marseille
* Monaco
* Montpellier
* Nantes
* Nice
* Paris Saint-Germain
* Reims
* Rennes
* Strasbourg
* Toulouse
* Troyes

## Eksterne skakels 
*  Amptelike webwerf
Lille OSC

**Lille OSC** is 'n Franse sokkerspan in Rijsel (*Lille* in die Franse taal), wat in die Ligue 1 speel. Die klub se tuisveld is die Stade Lille Métropole, wat 18&nbsp;200 toeskouers kan akkommodeer (vanaf 2012 sal hulle in die Grand Stade Lille Métropole speel, wat 'n kapasiteit van 50&nbsp;000 sal hê). *Lille* is die huidige kampioene en is ook die houer van die Coupe de France (die belangrikste Franse beker).

## Erelys 
* **Kampioen van Frankryk (3)**
: 1945/46, 1953/54, 2010/11
: (naaswenner (5): 1947/48, 1948/49, 1949/50, 1950/51, 2004/05.
* **Coupe de France (6)**
: 1946, 1947, 1948, 1953, 1955, 2011
: (naaswenner (2): 1945, 1949)
* **Franse Supercup**
: (naaswenner (2): 1955, 2011)
* **Intertoto-beker (1)**
: 2004
: (naaswenner (1): 2002)

## Bekende sokkerspelers 
*  Éric Abidal
*  Peter Odemwingie
*  Michel Bastos
*  Joe Cole
*  Patrick Kluivert
*  Eden Hazard
*  Adil Rami
*  Moussa Sow
*  Gervinho
*  Yohan Cabaye
*  Mathieu Debuchy
*  Divock Origi
*  Simon Kjaer
Modern Talking

**Modern Talking** was 'n Duitse elektropopduo bestaande uit die sanger Thomas Anders en die komponis en vervaardiger Dieter Bohlen.
Meer as 120 miljoen van hul albums is wêreldwyd verkoop voordat die twee sangers se paaie in 2003 geskei het.

## Albums 
|- align=center
|align=left|*The 1st Album*||1985||-||||||
|- align=center
|align=left|''Let's Talk About Love*||1985||-||||||
|- align=center
|align=left|*Ready for Romance*||1986||-||||||
|- align=center
|align=left|*In the Middle of Nowhere*||1986||-||||||
|- align=center
|align=left|*Romantic Warriors*||1987||-||||||
|- align=center
|align=left|*In the Garden of Venus*||1987||-||||||
|- align=center
|align=left|*Back for Good*||1998||-||||||
|- align=center
|align=left|*Alone*||1999||-||||||
|- align=center
|align=left|*Year of the Dragon*||2000||-||||||
|- align=center
|align=left|*America*||2001||-||||||
|- align=center
|align=left|*Victory*||2002||-||||||
|- align=center
|align=left|*Universe''||2003||-||||||
|}

## Enkelsnitte 
* 1984  You're My Heart, You're My Soul
* 1985  You Can Win If You Want
* 1985  Cheri Cheri Lady
* 1986  Brother Louie
* 1986  Atlantis Is Calling (S.O.S. for Love)
* 1986  Geronimo's Cadillac
* 1986  Give Me Peace On Earth
* 1987  Jet Airliner
* 1987  In 100 Years
* 1998  You're My Heart, You're My Soul '98
* 1998  Brother Louie '98
* 1998  Space Mix + We Take The Chance
* 1999  You Are Not Alone
* 1999  Sexy Sexy Lover
* 2000  China In Her Eyes
* 2000  Don't Take Away My Heart
* 2001  Win The Race
* 2001  Last Exit To Brooklyn
* 2002  Ready For The Victory
* 2002  Juliet
* 2003  TV Makes The Superstar
Lundinsnek

**Lundinsnek** (ook *Lundeansnek* gespel) is 'n bergpas in die Witteberg, deel van die Drakensberge. Dit lê op die R393-grondpad net suid van die Lesothogrens en noordoos van Barkly-Oos. 

Net oos van die pas is die Tiffendell ski-oord en die hoogste punt in die Oos-Kaapprovinsie. 

Die hoogste punt van die pas is op 2 226&nbsp;m bo seevlak en 'n maksimum helling van 1:11 word bereik.
McKaysnek

**McKaysnek** is 'n bergpas in die Oos-Kaap wat noordoos van Queenstown op die R359-streeksroete in die rigting van Lady Frere lê. Die pas is in 1967 gebou, bereik 'n hoogte van 1 922m bo seevlak en 'n maksimum helling van 1:13.

## Sien ook 
* Lys van bergpasse in Suid-Afrika
FC Porto

**FC Porto** is 'n Portugese sportklub in die stad Porto, wat bekend is in die wêreld vir sy sokkerspan. By die klub beoefen hulle ook o.a. basketbal, boks, handbal, fietsry en swem. Die sokkerspan speel sy tuiswedstryde in die Estádio do Dragão, wat 'n kapasiteit van 52&nbsp;000 sitplekke het. *FC Porto* is na hulle mededinger Benfica die gewildste span in die Portugese Primeira Liga en het al baie titels gewen (soos twee keer die Kampioeneliga, twee keer die UEFA-Beker en 28 keer die nasionale titel). *Die Drake* ding ook mee met die ander span uit *Porto*: Boavista FC.

## Erelys 
* **Kampioen van Portugal (30)
: 1934–35, 1938–39, 1939–40, 1955–56, 1958–59, 1977–78, 1978–79, 1984–85, 1985–86, 1987–88, 1989–90, 1991–92, 1992–93, 1994–95, 1995–96, 1996–97, 1997–98, 1998–99, 2002–03, 2003–04, 2005–06, 2006–07, 2007–08, 2008–09, 2010–11, 2011–12, 2012–13, 2017–18, 2019–20, 2021–22
* **Portugese Beker (20)**
: 1921, 1923, 1924, 1925, 1956, 1958, 1968, 1977, 1984, 1988, 1991, 1994, 1998, 2000, 2001, 2003, 2006, 2009, 2010, 2011
: (naaswenner (12): 1953, 1959, 1961, 1964, 1978, 1980, 1981, 1983, 1985, 1992, 2004, 2008)
* **Portugese Supercup (22)**
: 1981, 1983, 1984, 1986, 1990, 1991, 1993, 1994, 1996, 1998, 1999, 2001, 2003, 2004, 2006, 2009, 2010, 2011, 2012, 2013, 2018, 2020
: (naaswenner (9): 1979, 1985, 1988, 1992, 1995, 1997, 2000, 2007, 2008)
* **Champions League (2)**
: 1987, 2004
* **Bekerwenner-beker**
: (naaswenner (1): 1984)
* **Europa League (2)**
: 2003, 2011
* **Europese Supercup (1)**
: 1987
: (naaswenner (3): 2003, 2004, 2011)
* **Wêreldbeker vir Klubs (2)'''
: 1987, 2004

## Bekende spelers en afrigters 
### Spelers 
*  Bruno Alves
*  Benni McCarthy
*  Ricardo Carvalho
*  Deco
*  Derlei
*  Radamel Falcao
*  Paulo Ferreira

### Afrigters 
*  Co Adriaanse
*  José Mourinho
*  Bobby Robson
*  André Villas-Boas

## Verwysings
Moordenaarsnek

**Moordenaarsnek** is 'n bergpas in die Oos-Kaap wat suid van Mount Fletcher op die R56 na Maclear lê.

## Sien ook 
* Lys van bergpasse in Suid-Afrika
Mthlenagana

**Mthlenagana** is 'n bergpas in die Oos-Kaap op die R61-provinsiale pad tussen Port St. Johns en Libode.

## Sien ook 
* Lys van bergpasse in Suid-Afrika
Munnikspoort

**Munnikspoort** (soms *Munnikspas*) is 'n bergpas wat suidwes van Graaff-Reinet op die N9 na Aberdeen lê. Die pas is in 1960 gebou.

## Sien ook 
* Lys van bergpasse in Suid-Afrika
Slag van Leytegolf

Die **Slag van Leytegolf** het vanaf 23 Oktober tot 26 Oktober 1944 tussen die Japannese Keiserlike Vloot en die gesamentlike Amerikaans-Australiese Vloot plaasgevind. Leyte is deel van die Filippynse eilande.

## Verwysings
Naudespas

Die **Naudespas** (soms *Naudésbergpas*) is 'n bergpas op die N9 nasionale pad in die Oos-Kaap, Suid-Afrika tussen Graaff-Reinet en Middelburg. Die pas is net voor die Lootsbergpas op die N9 op pad na Middelburg.

Die pas is in 1858 gebou, bereik 'n hoogte van 1&nbsp;400&nbsp;m bo seevlak en 'n maksimum helling van 1:20. Hierdie pas moet nie verwar word met die Naudésnekpas noordwes van Maclear nie.

## Sien ook 
* Lys van bergpasse in Suid-Afrika

## Verwysings
Académica de Coimbra

**Académica de Coimbra** is 'n sokkerspan in die Portugese universiteitstad Coimbra wat in die Primeira Liga speel. *Académica* is in 1876 gestig as die span van die Universiteit van Coimbra, daarom is hulle bynaam ook *Os Estudantes* (die studente). Die span speel sy tuiswedstryde in die Estádio Cidade de Coimbra, wat 'n kapasiteit van 29&nbsp;200 sitplekke het (hoewel daar by die meeste wedstryde slegs 5000 toeskouers is). *Die Studente* het een keer die Portugese Beker gewen (in 1939), maar hulle is nou weer in die eindstryd (2012).

## Erelys 
* **Kampioen van Portugal**
: (naaswenner (2): 1922/23, 1966/67)
* **Portugese Beker (1)**
: 1939
: (naaswenner (3): 1951, 1967, 1969)

## Bekende sokkerspelers en afrigters 
*  Sérgio Conceição
*  Fernando Couto

### Afrigters 
*  André Villas-Boas
Katbergpas

**Katbergpas** is 'n bergpas wat noord van Balfour, Oos-Kaap, op die R351-grondpad na Whittlesea lê. Andrew Geddes Bain het in 1860 aan die pas begin bou. Die herboude pas is in 1864 voltooi en bereik 'n hoogte van 1 552 m bo seevlak en 'n maksimum steilte van 1:8.

## Sien ook 
* Lys van bergpasse in Suid-Afrika